Un investitor imobiliar raportează cifre în creștere în al treilea trimestru. „Ne propunem o maturizare sănătoasă a investițiilor demarate.”
Compania de investiții imobiliare Meta Estate Trust SA a raportat o creștere a veniturilor totale cu peste două treimi, până la 26 de milioane de lei, în primele nouă luni ale anului. În același interval, profitul său a înregistrat un avans de peste 4%, arată cifrele publicate joi, 14 noiembrie.